
MADONAS NOVADA BĀRIŅTIESA

         Reģistrācijas numurs 40900038631
              Blaumaņa iela 3, Madona, Madonas novads, LV-4801
         t. 27864200, e-pasts: barintiesa.novads@madona.lv
___________________________________________________________________________
    	
Madonā

Bāriņtiesas darbības pārskats par 2025. gadu
 

Madonas novada bāriņtiesa (turpmāk – tekstā bāriņtiesa) ir Madonas novada pašvaldības izveidotā iestāde, kas attiecīgās pašvaldības administratīvajā teritorijā kārto aizgādnības, aizbildnības, adopcijas un bērnu personisko un mantisko tiesību un interešu aizsardzības jautājumus, kā arī izdara notariālos apliecinājumus un pilda citus normatīvajos aktos noteiktos uzdevumus. Bāriņtiesa prioritāri nodrošina bērna un aizgādnībā esošas personas tiesību un tiesisko interešu aizsardzību.
Bāriņtiesas 2025. gada darbības pārskats sagatavots saskaņā ar Bāriņtiesu likuma 5. panta ceturtās daļas prasībām, kas nosaka, ka bāriņtiesa ne retāk kā reizi gadā sniedz pašvaldības domei pārskata ziņojumu par savu darbību. Pārskata ziņojums ir publicējams pašvaldības mājas lapā. 
Visu bāriņtiesas darbinieku izglītība un kompetences atbilst Bāriņtiesu likuma prasībām. Bāriņtiesas darbinieki regulāri pilnveido savas zināšanas un prasmes Labklājības ministrijas, Bērnu aizsardzības centra, Latvijas pašvaldību mācību centra, Valsts administrācijas skolas rīkotajos semināros, apmācībās, domnīcās gan klātienē, gan attālināti, izmantojot ZOOM vai Microsoft Teams platformas, kā arī Latvijas Bāriņtiesu darbinieku asociācijas veiktajos pasākumos.  
            Bāriņtiesā lietas tiek izskatītas sēdēs administratīvā procesa kārtībā, lēmumi tiek pieņemti koleģiāli (izņemot vienpersoniskos lēmumus, pamatojoties uz Bāriņtiesu likuma 23.pantu).  
Bāriņtiesa katru darba dienu ir pieejama klientiem, klientu pieņemšanas laiks atbilst normatīvo aktu prasībām.  Konsultāciju var saņemt klātienē bāriņtiesas pieņemšanas laikā bāriņtiesas telpās. Telefoniski bāriņtiesa konsultē, sniedzot tikai vispārējā rakstura informāciju. Bāriņtiesa nodrošina iedzīvotājiem konsultācijas, par dienu un laiku iepriekš vienojoties telefoniski. Informācija par bāriņtiesas darbības teritorijām, atbildīgiem bāriņtiesas locekļiem, pieņemšanas adresēm un laikiem, telefona numuri ir pieejami pašvaldības mājas lapā www.madona.lv sadaļā “Bāriņtiesa”. 
         Saziņai ārpus bāriņtiesas darba laika par tiesību pārkāpumiem pret bērniem un personām ar ierobežotu rīcībspēju jāvēršas Madonas novada pašvaldības policijā pa tālr. 26607394.
	Bāriņtiesa nekavējoties reaģē uz anonīmiem zvaniem un sūdzībām, kompetences ietvaros veicot nepieciešamās pārbaudes.

Pārskata gadā bāriņtiesas lietvedībā reģistrēto ienākošo dokumentu skaits –2858,
izejošo dokumentu skaits - 3191.
         Pārskata gadā ierosinātas 88 jaunas lietas.
         Uz 2025. gada 31. decembri bāriņtiesā bija 278 aktīvas lietas.
         Bāriņtiesā pieņemti 207 lēmumi, no tiem 10 vienpersoniski lēmumi.
         Ar tiesas spriedumu 13 vecākiem atņemtas aizgādības tiesības uz bērniem.
         Bāriņtiesa sniegusi informāciju Madonas novada Sociālajam dienestam un citām atbildīgajām institūcijām par 63 ģimenēm (kurās kopā ir 126 bērni), kurās netiek pietiekami nodrošināta bērnu audzināšana.

25 personām ar bāriņtiesas lēmumu pārtrauktas bērna aizgādības tiesības, šie lēmumi skar 28 bērnus.
6 vecākiem atjaunotas pārtrauktās bērna aizgādības tiesības. Par 13 vecākiem bāriņtiesa lēmusi par prasības celšanu tiesā par aizgādības tiesību atņemšanu un tika iesniegusi prasības pieteikumus tiesā.
Ar tiesas spriedumu atņemtās aizgādības tiesības nav atjaunotas nevienam vecākam.
Uz 2025.gada 31.decembri bija 54 aizbildņi (24 - bērna vecvecāki, 15 - citi bērna radinieki, 15 - cita persona) un 18 audžuģimenes.
Viesģimenes statuss nav piešķirts nevienai ģimenei.
Pārskata periodā bāriņtiesa nav pieņēmusi lēmumus par ārkārtas aizbildņa nodibināšanu Ukraiņu bērnam.
Adopcijas reģistrā uz 2025.gada 31. decembri ir iekļauti 12 bērni.
2025.gadā nav adoptēts neviens bērns.
Madonas novadā uz 2025.gada 31.decembri aizgādnībā atrodas 36 personas.
No Bāriņtiesu likuma 61.pantā deleģētajiem uzdevumiem bāriņtiesa 2025.gadā veikusi 1163 notariālos apliecinājumus.

	
06.08.2026.
Bāriņtiesas priekšsēdētāja			/paraksts*/				O.Elsiņa

